《携筇出尤岭岭头坐俟舆夫不至》
宋代·五迈

我居南麓下，颇利郡子遯。
如何溽暑初，涉此复岭峻。
瘦藤代筍舆，路熟不待问。
拂石小盘跚，心爱木阴涧。
清风解人意，陆续松杉韵。
掬泉晏茗芽，窃赏此味俊。
我坐亦良久，我仆行何钝。
平生性麋鹿，合有幽闲分。
举足履世途，退尽进仅寸。
曾此小迟速，而足置喜愠。
继今也处同，冥心法天运。
斯游悟穷通，持与达者论。